Diari Oficial de la Generalitat Valenciana


Sumari del DOGV 8078, del 06-07-2017 (2017/6045)

RESOLUCIÓ de 27 de juny de 2017, del Servei Territorial de Transports de Castelló, pel qual s'autoritza a prendre servei en l'àmbit funcional d'Orpesa els titulars d'autoritzacions de l'àrea de prestació conjunta de Castelló; i els titulars de taxi d'Orpesa a prendre servei en l'àrea de prestació conjunta de Castelló, en ocasió de la celebració del festival internacional de Benicàssim FIB i festival internacional de Reggae Rototom.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6045


Data del document
:   27-06-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 27 de juny de 2017, del Servei Territorial de Transports de Castelló, pel qual s'autoritza a prendre servei en l'àmbit funcional d'Orpesa els titulars d'autoritzacions de l'àrea de prestació conjunta de Castelló; i els titulars de taxi d'Orpesa a prendre servei en l'àrea de prestació conjunta de Castelló, en ocasió de la celebració del festival internacional de Benicàssim FIB i festival internacional de Reggae Rototom. [2017/6045]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en les quals les autoritzacions residenciadas en una determinada àrea funcional puguen prendre servei en altres àrees funcionals.  
És previsible que la celebració dels festivals FIB i Rototom a Benicàssim supose un important increment de les necessitats de mobilitat en aquest municipi i el seu entorn.  
A l'efecte de garantir una oferta de servei de taxi adequada a l'important increment de la demanda d'aquest servei de transport durant els dies de celebració del FIB i Rototom, es considera oportú permetre que les autoritzacions de taxi de l'àrea de prestació conjunta de Castelló puguen prendre servei a Orpesa i que els titulars d'autorització de taxi d'Orpesa puguen prendre servei en l'àrea de prestació conjunta de Castelló.  
D'altra banda, la disposició final primera de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places de l'àrea de prestació conjunta de Castelló, faculta el director general de Transports i Logística per a l'aplicació i interpretació d'aquesta ordre.  
  
Tenint en compte que la major distància possible entre les instal·lacions dels festivals a Benicàssim i les poblacions d'Orpesa, platja de la Conxa, platja del Morro del Gos, Marina d'Or i els càmpings, que són les ubicacions més habituals dels visitants d'aquests festivals, és de 15 quilòmetres, es considera que l'aplicació de les tarifes vigents per a l'àrea de prestació conjunta de Castelló evitarà possibles excessos tarifaris.  
Per això, a proposta de les associacions representatives del sector, en ús de les competències i d'acord amb el que disposa l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
  
Primer. Autorització per a la presa de servei de taxi  
Durant els dies del 10 al 18 de juliol de 2017 (celebració del FIB) i els dies de l'11 al 20 d'agost de 2017 (celebració del Rototom), els titulars de les autoritzacions de taxi de l'àrea de prestació conjunta de Castelló podran prendre servei a Orpesa i els titulars d'autorització de taxi d'Orpesa podran prendre servei en l'àrea de prestació conjunta de Castelló.  
  
Segon. Tarifes  
Per tal d'evitar arbitrarietats en l'aplicació de tarifes, considerant la singularitat dels esdeveniments esmentats i amb la finalitat de donar més seguretat als usuaris de taxi, tenint en compte que els vehicles de les autoritzacions per a prestar el servei de taxi del municipi d'Orpesa no porten taxímetre, s'autoritza que aquests, durant els dies indicats en l'apartat primer, apliquen les tarifes que estan en vigor per a l'àrea de prestació conjunta de Castelló, segons el que es recull a continuació.  
  
  
Des de Fins a Tarifa  
diürna Tarifa  
nocturna Mínim  
Recinte de festivals FIB i Rototom Orpesa 14 - 16 - 5 -  
 Platja de la Conxa 15 - 17 - 5 -  
 Platja del Morro del Gos 15 - 17 - 5 -  
 Marina d'Or 17 - 20 - 5 -  
 Càmpings 20 - 22 - 5 -  
  
  
  
Les tarifes s'apliquen per recorregut, amb independència del nombre d'ocupants del vehicle.  
Aquesta resolució s'ha de portar, obligatòriament, a bord del vehicle que preste el servei de taxi.  
Aquesta resolució es dicta per delegació de competències de la Direcció General d'Obres Públiques, Transport i Mobilitat, ordenada per la Resolució de 8 de maig de 2017, de delegació de funcions en els serveis territorials de transport (DOGV 8052, 31.05.2017). La resolució adoptada es considera dictada per l'òrgan delegant. Tot això de conformitat amb els articles 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic.  
  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, a comptar de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
Castelló de la Plana, 27 de juny de 2017. La cap del Servei Territorial de Transports: M. Teresa Gras Horta.